[pic] | COMISIA COMUNITĂŢILOR EUROPENE |

Bruxelles, 31.8.2007

COM(2007) 503 final

2005/0037B (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziţia comună adoptată de Consiliu în vederea adoptării deciziei Parlamentului European şi Consiliului de stabilire pentru perioada 2007-2013 a programului specific „Prevenirea consumului de droguri şi informarea publicului” în cadrul programului general „Drepturi fundamentale şi justiţie” pentru perioada 2007-2013

2005/0037B (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziţia comună adoptată de Consiliu în vederea adoptării deciziei Parlamentului European şi Consiliului de stabilire pentru perioada 2007-2013 a programului specific „Prevenirea consumului de droguri şi informarea publicului” în cadrul programului general „Drepturi fundamentale şi justiţie” pentru perioada 2007-2013

1. ISTORICUL DOSARULUI

Data transmiterii propunerii la PE şi la Consiliu (document COM([2006])[230] final – [2005]/[037B]COD): | 24 mai 2006: [propunere modificată în urma separării programelor „Combaterea violenţei” (Daphné III) şi „Prevenirea consumului de droguri şi informarea publicului”]. |

Data avizului Comitetului Economic şi Social European: | 19 ianuarie 2006 |

Data avizului Parlamentului European la prima lectură: | 14 decembrie 2006 |

Data adoptării poziţiei comune: | 23 iulie 2007 |

2. OBIECTUL PROPUNERII COMISIEI

Prevenirea consumului de droguri şi informarea publicului este un program de finanţare ale cărui obiective sunt:

(a) Prevenirea şi reducerea consumului de droguri, a toxicomaniei şi a efectelor nocive ale drogurilor.

(b) Contribuirea la îmbunătăţirea informaţiilor privind consumul de droguri.

(c) Sprijinirea punerii în aplicare a strategiei europene în materie de droguri.

3. OBSERVAŢII PRIVIND POZIŢIA COMUNĂ

Poziţia comună a Consiliului preia părţile esenţiale ale propunerii iniţiale a Comisiei şi ţine seama de principalele amendamente adoptate de către Parlamentul European la prima lectură.

Diferenţele de fond dintre poziţia comună şi propunerea iniţială a Comisiei sunt următoarele:

- Programele „Daphné III” şi „Prevenirea consumului de droguri şi informarea publicului” sunt separate. Această separare fusese propusă chiar de Comisie în propunerea sa modificată din 26 mai 2006.

- Articolul 3 litera (a): adăugarea unui obiectiv specific care extinde domeniul de aplicare al programului, prevăzând că acesta poate susţine măsuri destinate prevenirii consumului de droguri, în special prin reducerea efectelor negative ale drogurilor şi prin utilizarea unor metode de tratament ţinând seama de cele mai recente cunoştinţe ştiinţifice în domeniu.

- Articolul 3 litera (c): se subliniază implicarea Parlamentului European în procesul de evaluare a planurilor de acţiune „droguri”.

- Articolul 4 litera (b): o propunere de proiect specific va fi eligibilă pentru finanţare în cazul în care aceasta implică cel puţin două state membre sau un stat membru şi un stat aderent sau candidat (în loc de trei state membre, cum se prevedea în propunerea Comisiei).

- Articolul 6: femeile şi părinţii sunt menţionaţi printre grupurile-ţintă ale programului.

- Articolul 9: cu prilejul adoptării programului anual de lucru, expertiza tehnică a OEDT va fi luată în considerare.

- Articolul 10: procedura comitetelor: este introdus principiul comitetului dublu (un comitet de gestionare a adoptării programului anual de lucru şi un comitet consultativ pentru celelalte chestiuni, în timp ce propunerea iniţială a Comisiei nu prevedea decât un comitet consultativ).

Poziţia comună a Consiliului se bazează pe un compromis între Parlamentul European, Consiliu şi Comisie. Acest compromis acoperă la textul în ansamblu, inclusiv chestiunea procedurii comitetelor. Poziţia comună a Consiliului preia în acest sens soluţia convenită de către cele trei instituţii în legătură cu programul „Justiţie civilă” (COD/2005/0040), şi anume, adăugarea unei motivaţii referitore la informarea Parlamentului European cu privire la măsurile de punere în aplicare şi o declaraţie a Comisiei pe acelaşi subiect.

4. CONCLUZII

Comisia acceptă poziţia comună, care preia elementele principale ale propunerii sale iniţiale, precum şi principalele amendamente adoptate de Parlamentul European.